**Ansøgningsskema til CISUs Oplysningspulje**

**A. Basale informationer om samarbejdspartner**

|  |  |
| --- | --- |
| **Navn på *samarbejdspartner*** | Mi Cuerpo/Min Krop Colombia |
| Adresse |  Calle 5 # 66-09, Cali |
| Telefon | +57 3126985482 | E-mail | shanon@micuerpominkrop.dk |
| Hjemmeside | www.micuerpo.co | Evt. Facebook, blog, Youtube kanal, Flickr etc. | @micuerpominkrop |

|  |  |
| --- | --- |
| **Navn på *samarbejdspartner*** | Egedal Gymnasium |
| Adresse | Gymnasievej 1, 3660 Stenløse |
| Telefon |  31 71 60 03 | E-mail | mariagrube@hotmail.com |
| Hjemmeside | www.egedalgym.dk | Evt. Facebook, blog, Youtube kanal, Flickr etc. | www.facebook.com/egedalgymnasium |

|  |  |
| --- | --- |
| **Navn på *samarbejdspartner*** | Helsingør Gymnasium |
| Adresse | P. Christensensvej 3, 3000 Helsingør |
| Telefon | 61 68 12 59 | E-mail | eh@hels-gym.dk |
| Hjemmeside | www.hels-gym.dk | Evt. Facebook, blog, Youtube kanal, Flickr etc. | www.hels-gym.dk |

|  |  |
| --- | --- |
| **Navn på *samarbejdspartner*** | Gribskov Gymnasium |
| Adresse | Østergade 52, 3200 Helsinge |
| Telefon | 24 62 61 94 | E-mail | lo@gribskovgymnasium.dk |
| Hjemmeside | www.gribskovgymnasium.dk | Evt. Facebook, blog, Youtube kanal, Flickr etc. | www.facebook.dk/gribskovgym |

|  |  |
| --- | --- |
| **Navn på *samarbejdspartner*** | Svendborg Gymnasium |
| Adresse | A. P. Møllers Vej 35, 5700 Svendborg |
| Telefon | 26 18 24 36 | E-mail | kk@svendborg-gym.dk |
| Hjemmeside | www.svendborg-gym.dk | Evt. Facebook, blog, Youtube kanal, Flickr etc. | www.facebook.dk/svendborggym |

*Hvis der er flere samarbejdspartnere (fx sydpartner, andre foreninger, uddannelsessteder, virksomheder, medier eller forskningsinstitutioner), skal der udfyldes en boks med basale informationer om samtlige samarbejdspartnere. Hvis der ingen partnere er, kan boksen slettes.*

**B. Aktiviteten**

1. **AKTIVITETEN. Giv en kort beskrivelse af, det I søger om støtte til**
	1. *Hvad er formålet med aktiviteten?*
	2. *Hvorfor er det vigtigt? Og hvorfor skal den realiseres nu?*
	3. *Hvad består aktiviteten af?*
	4. *Hvis oplysningsaktiviteten ikke skal foregå på dansk skal det beskrives hvorfor, og hvordan I vil nå målgruppen for aktiviteten.*
	5. *Hvordan hænger aktiviteten sammen med foreningens øvrige arbejde og brug af pro-midler?*
	6. *Hvordan inddrager I erfaringer fra eventuelle tidligere oplysningsaktiviteter?*
	7. *Er der tale om en oplysningsaktivitet, der før har været gennemført af foreningen? Hvis ja, hvad har man lært i foreningen og hvad påtænker man at gøre anderledes i for hold til sidst?*

|  |
| --- |
| ***1.1.*  *Hvad er formålet med aktiviteten?*** *Formålet er at give et aktuelt og nuanceret billede af Colombia gennem temamateriale til spanskundervisning på gymnasier med information om Colombia. Der sættes fokus på unge, information fra partner i syd og deres arbejde samt en relevant og aktuel vinkel på landet. Der tages udgangspunkt i spanskfagets fagmål således at materialet ligger i forlængelse af uddannelse og sprogundervisning. På den måde menes projektet at kunne udbrede viden om de aktuelle sociale forhold i Colombia ud til en bredere offentlighed.****1.2. Hvorfor er det vigtigt? Og hvorfor skal den realiseres nu?*** *Mi Cuerpo/Min Krop er af den opfattelse, at der mangler undervisningsmateriale om Colombia, som ikke har narko i fokus. Colombia er i et historisk vigtigt forløb med fredsaftalen fra 2016 og er i udvikling som land. Derfor er det aktuelt at udbrede viden fra vores samarbejde med syd-partner netop nu. Grundstenene til fremtiden lægges gennem undervisning, og det er derfor vigtigt med godt materiale, som viser et konstruktivt billede af mennesker, kultur, samfundsmæssige problemstillinger mm.****1.3 Hvad består aktiviteten af?*** *Der udarbejdes et temamateriale til sprogundervisning på gymnasiale uddannelser, hvilket inkluderer både tekst, billede samt video, i linje med spanskfagets fagmål.****1.4 Hvis oplysningsaktiviteten ikke skal foregå på dansk skal det beskrives hvorfor, og hvordan I vil nå målgruppen for aktiviteten.*** *Materialet er primært på spansk med relevant glosering, eftersom det er tiltænkt til sprogundervisning. Derudover vil der være en kort introduktionstekst til materialet på dansk.****1.5 Hvordan hænger aktiviteten sammen med foreningens øvrige arbejde og brug af pro-midler?*** *Aktiviteten ligger i forlængelse af oplæg, som tidligere er holdt for spanskelever i vores netværk af gymnasier i Danmark.****1.6. Hvordan inddrager I erfaringer fra eventuelle tidligere oplysningsaktiviteter?*** *Ved tidligere oplæg på gymnasiale uddannelser, har både lærere og elever vist stor interesse til emner relateret til Colombia samt eksempler på både brug af spansk og udviklingsarbejde. Flere lærere har givet udtryk for, at der er mangel på godt materiale om Colombia.****1.7.* *Er der tale om en oplysningsaktivitet, der før har været gennemført af foreningen?*** *Nej, Mi Cuerpo/Min Krop har ikke tidligere gennemført denne oplysningsaktivitet.* |

1. **SUCCESKRITERIER. Beskriv konkret hvad I vil opnå med aktiviteten**
	1. *Beskriv de kriterier der skal være opfyldt, for at I har nået jeres mål med aktiviteten.*
	2. *Hvordan vil I måle om succeskriterierne er opfyldt?*

|  |
| --- |
| ***2.1. Beskriv de kriterier der skal være opfyldt, for at I har nået jeres mål med aktiviteten****. Succeskriterier til materialet er:** *At eleverne kan tilkendegive, at de har fået ny viden om forskellige aktuelle emner relateret til situationen i Colombia.*
* *At eleverne, gennem feedback, tilkendegiver at emnet har været interessant og lærerigt.*
* *At lærerne, gennem feedback, giver udtryk for, at materialet er brugbart og niveauegnet. Derudover at det synes muligt at bruge materialet igen med andre klasser.*
* *At lærerne tilkendegiver, at emnet har engageret og inspireret eleverne i spanskundervisningen*

***2.2. Hvordan vil I måle om succeskriterierne er opfyldt?*** *Der udarbejdes et spørgeskema til elever og lærere, til evaluering af undervisningsmaterialet. Derudover vil der være en slutopgave i materialet, som kontaktpersonen på partnerskolerne vurderer og diskuterer med Mi Cuerpo/Min Krop til intern læring og evt. justering til fremtidig brug af materialet.* |

1. **LÆRINGSMÅL. Opstil de læringsmål I har for aktiviteten**
	1. *Hvad ønsker I som forening at blive klogere på med aktiviteten? (Hellere få konkrete og realiserbare mål end mange ufokuserede mål, der ikke er realiserbare).*
	2. *Hvordan vil I sikre opsamling og videndeling fra aktiviteten i jeres forening? Og hvem er ansvarlig?*

|  |
| --- |
| ***3.1.******Hvad ønsker I som forening at blive klogere på med aktiviteten?*  *(Hellere få konkrete og realiserbare mål end mange ufokuserede mål, der ikke er realiserbare).*** *Mi Cuerpo/Min Krop ønsker at styrke kompetencer med videreformidling af aktuelle og nuancerede emner relateret til Colombia gennem temamateriale til spanskundervisning. Derudover ønskes at få erfaring med en ny formidlingsform, og hvordan denne form kan belyse temaerne med en anden dybde end enkeltstående oplæg, som der er tidligere erfaring med.****3.2. Hvordan vil I sikre opsamling og videndeling fra aktiviteten i jeres forening? Og hvem er ansvarlig?*** *Opsamling og vidensdeling sikres gennem nyhedsbreve, generalforsamling og evt. et event for medlemmer. Liv Kiilsholm vil være hovedansvarlig for materialeudviklingen og arbejder tæt sammen med Salka Wollesen Breum, som har nær kontakt til både gymnasier i Danmark og til syd-partner, da hun befinder sig i Colombia. Begge vil være ansvarlige for vidensdeling i foreningen.* |

1. **MÅLGRUPPE. Beskriv hvem aktiviteten primært henvender sig til**
	1. *Hvem er det vigtigst, at I får i tale med aktiviteten? (Vær gerne meget specifik i jeres beskrivelse af målgruppen og om der er særlige hensyn til den).*
	2. *Hvordan appellerer særligt I til den målgruppe?*
	3. *Hvad skal målgruppen have lært af aktiviteten?*

|  |
| --- |
| ***4.1.******Hvem er det vigtigst, at I får i tale med aktiviteten? (Vær gerne meget specifik i jeres beskrivelse af målgruppen og om der er særlige hensyn til den).*** *Spansklærere og -elever på Helsingør, Egedal, Svendborg og Gribskov Gymnasium er primære målgrupper. Disse gymnasier er udvalgt, fordi der er erfaring fra tidligere samarbejde ifm. oplæg, og der har været stor interesse for Mi Cuerpo/Min Krops arbejde. Ved tidligere samarbejde blev der vist stor tilfredshed med det faglige udbytte, som eleverne tilegnede sig ved oplæggene om Colombia. Derudover vil der være mulighed for også at dele materialet med andre gymnasier i vores netværk (de er dog ikke involverede i udviklingen af materialet).****4.2.*  *Hvordan appellerer særligt I til den målgruppe?*** *Der appelleres til lærerne gennem den spanskfagelige baggrund og specielt til eleverne, fordi der tages udgangspunkt i ung-til-ung metoden. Salka Wollesen Breum og Liv Kiilsholm, som er hovedansvarlige, er hhv. bachelor og cand.mag. i Spansk Sprog og Kultur og har et indgående kendskab til Colombia gennem studie, praktik og tæt samarbejde med partner i Colombia. Dette giver mulighed for at udarbejde et materiale, der fortæller mangeartede historier, som forholder sig kritisk til de eksisterende stereotyper og narrativer om landets sociale forhold.****4.3. Hvad skal målgruppen have lært af aktiviteten?*** *Elever og lærere skal have fået et aktuelt indblik i unge colombianeres liv. Målet er, at eleverne får et aktualiseret og nuanceret billede på Colombia og konteksten i Cali og Popayán, hvor partner i syd arbejder. Derudover får målgruppen en forståelse for sociale udfordringer i landet, som ikke er bundet op på klassiske stereotyper, men derimod en konstruktiv vinkel på landet og befolkningens udfordringer.* |

1. **TEMAER. Beskriv hvordan I arbejder med de fire punkter nedenfor** (hvis I gør det)
	1. *Hvordan inddrager I jeres partner i Syd planlægning og gennemførelse af aktiviteten?*
	2. *Hvordan fortæller I om de strukturelle årsager til fattigdom og ulighed?*
	3. *Hvordan indgår FN’s Verdensmål i jeres aktivitet?*
	4. *Hvordan arbejder I med løsningsorienterede og konstruktive vinkler på jeres budskaber?*

|  |
| --- |
| ***5.1.* *Hvordan inddrager I jeres partner i Syd planlægning og gennemførelse af aktiviteten?*** *Partner i syd er med i udvælgelsen af temaer til materialet således at emner og vinkler bliver så præcise og repræsentative som muligt. Derudover er syd-partner med i interviewprocessen med unge colombianere, som har deltaget i deres projekt således at lokale stemmer kommer frem i materialet.****5.2.* *Hvordan fortæller I om de strukturelle årsager til fattigdom og ulighed?*** *Temaet skole/uddannelse og adgang dertil vil være en del af materiale for at sætte fokus på strukturelle grunde til fattigdom og ulighed i Colombia. Gennem enkelte elevers personlige historier vil dette blive belyst.****5.3. Hvordan indgår FN’s Verdensmål i jeres aktivitet?*** *Der arbejdes specifikt med SDG 4 og SDG 5, som er emner, der bliver belyst i undervisningsmaterialet, samt SDG 17 via samarbejdet med syd-partner og deres rolle som er knyttet til dette oplysningsprojekt i Danmark.****5.4. Hvordan arbejder I med løsningsorienterede og konstruktive vinkler på jeres budskaber?*** *Som tidligere nævnt arbejdes der specifikt for at belyse emner, der fjerner fokus fra stereotyper om Colombia, som er stærkt bundet i specielt tv-serier om narko og bander. Derudover vil arbejdet i den spanskfaglige kontekst udfylde et hul i tilgængeligt undervisningsmateriale, som lærerne på gymnasier i Mi Cuerpo/Min Krops netværk har gjort opmærksom på.* |

1. **PLANLÆGNING. Skriv gerne i punktform (tids)planen for gennemførelse af aktiviteten**
	1. *Tidsplan for aktiviteten*
	2. *Hvilken grad af frivilligt engagement og bidrag forventer I?*
	3. *I hvilket omfang vil det være nødvendigt at aflønne?*
	4. *Beskriv aftaler med Syd-partner og evt. andre organisationer i Danmark om aktiviteten.*

|  |
| --- |
| ***6.1.* *Tidsplan for aktiviteten.*** *Overordnet tidsplan:** *Nov-jan (2 måneder) til temaudvælgelse, hvad skal materialet præcis indeholde samt udvikling af struktur.*
* *Feb-maj (4 måneder) til udarbejdelse af materialet.*
* *Juli grafisk arbejde*
* *Aug-okt (2 måneder) til brug af materiale på gymnasiale uddannelser.*
* *Okt (1 måned) til evaluering.*

*Vi forventer ikke der bliver tidsmæssige udfordringer grundet covid-19 ift. implementering af materialet. Salka befinder sig i Colombia, og projektet er derfor ikke afhængigt af transport mellem Danmark og Colombia.****6.2.* *Hvilken grad af frivilligt engagement og bidrag forventer I?*** *Liv Kiilsholm er tilknyttet som frivillig og har en nøglerolle som projektleder. Derudover vil der være en frivilliggruppe tilknyttet, som har erfaring fra undervisning, udvikling af materiale og/eller baggrund fra spansk studie, som er med til idésparring og evt. til dele af udviklingen af materialet.****6.3.*  *I hvilket omfang vil det være nødvendigt at aflønne?*** *Det vil være nødvendigt at aflønne lokale deltagere, som er involverede med sydpartner, for deres tid og deltagelse i temaudvælgelse og interviewprocessen samt udvikling af film- og billedmateriale og grafisk design. Derudover afsættes der diæter til Salka Wollesen Breum for hendes deltagelse i samme proces.* ***6.4.*  *Beskriv aftaler med Syd-partner og evt. andre organisationer i Danmark om aktiviteten.*** *Der er en aftale med syd-partner i forhold til udvælgelse af temaer til materialet samt til udarbejdelsen af interview og videomateriale. Derudover har vi aftaler med de fire gymnasier om sparring under udarbejdelse af materialet således at materialet ligger inden for de rammer, som er opsat for deres elever. Der vil være opfølgning og evaluering af materialet både med elever og lærere.* |

1. **KOMMUNIKATION. Beskriv hvordan I vil formidle jeres aktivitet**
	1. *Hvordan formidles aktiviteten internt i foreningen?*
	2. *Hvordan kommunikeres udadtil om aktiviteten?*
	3. *Er der elementer af aktiviteten, som kan interessere medierne, og hvordan skal disse kommunikeres?*

|  |
| --- |
| ***7.1 Hvordan formidles aktiviteten internt i foreningen?*** *Processen og information om materialet vil blive formidlet til medlemmer gennem nyhedsbreve, generalforsamling og til nøglepersoner, som kan byde ind via deres faglige baggrund.****7.2 Hvordan kommunikeres udadtil om aktiviteten?*** *Der vil blive kommunikeret udadtil om materialet via sociale medier, vores månedlige nyhedsbrev, hjemmeside samt i vores netværk af samarbejdsskoler i Danmark. Derudover vil det være relevant at lave opslag i gruppen for spansklærere på Facebook.****7.3 Er der elementer af aktiviteten, som kan interessere medierne, og hvordan skal disse kommunikeres?*** *Ikke umiddelbart relevant.* |